Απόστολος Κιλεσσόπουλος

Ο Απόστολος Κιλεσσόπουλος (1942) είναι Έλληνας ζωγράφος, συγγραφέας, σκηνοθέτης και σκηνογράφος.

Βιογραφία
Σπούδασε Αρχιτεκτονική στο Πολυτεχνείο Darmstadt στη Γερμανία και σκηνοθεσία Θεάτρου και Κινηματογράφου στην Αθήνα (1960 -1967). Έκανε σειρά ντοκιμαντέρ πολιτιστικού  περιεχομένου. 
Δίδαξε κινηματογράφο στην Ανωτέρα Σχολή Κινηματογράφου Θεσσαλονίκης (1969-1976), την οποία και διηύθυνε κατά την περίοδο 1974-76. Έλαβε τιμητικές υποτροφίες της Ιταλικής Κυβέρνησης για σκηνοθεσία και σκηνογραφία όπερας στη Ρώμη (1978) και του Ιδρύματος Fulbright στο Σικάγο (1996). 
Ζωγράφισε τις δυο μεγαλύτερες τοιχογραφίες στην Ελλάδα(1989): Εξωτερική,  στο αμφιθέατρο της Πολυτεχνικής Σχολής του Α.Π.Θ., και εσωτερική,  
 στο κτίριο Διοίκησης του Α.Π.Θ., η οποία φέρει τον τίτλο  "Στο πνεύμα του Claude Debussy". Η εξωτερική τοιχογραφία έχει βανδαλιστεί ολοσχερώς. Το χρονικό της καταστροφής περιγράφεται στο βιβλίο "Οι αβάσταχτες Κυριακές της ζωγραφικής" (2009). Ο βανδαλισμός καταγγέλλεται στο βιβλίο "Ημερολόγια εργασίας (1978-2019), Σχέδια (1960-2019)" εκδ. Εντευκτήριο, όπου δηλώνεται ότι ...Η βεβήλωση εξακολουθεί έως σήμερα, παραμένοντας μη αναστρέψιμη. Αφανέρωτοι οι εν σιωπή δρώντες και μη δρώντες υπαίτιοι.   
Σκηνοθέτησε και σκηνογράφησε την όπερα " Οι Γάμοι του Φίγκαρο" του Mozart, υπό την διεύθυνση του Δημήτρη Αγραφιώτη (Κ.Θ.Β.Ε., Δημήτρια, 1994).  
Εικονογραφεί λογοτεχνικές και καλλιτεχνικές εκδόσεις με προεξέχουσα την φιλοτέχνηση της δίγλωσσης Απάντων  των ποιημάτων του T.S.Eliot (Εξάντας1994). 
Διδάσκει ιδιωτικά και σε δημόσιους, πολιτιστικούς φορείς (π.χ. Φιλοσοφική Σχολή Α.Π.Θ., Σύλλογος Αποφοίτων Φιλοσοφικής Σχολής Α.Π.Θ., Μουσείο Βυζαντινού Πολιτισμού κ.ά.) Δίνει διαλέξεις για το έργο του στην Ελλάδα και στο εξωτερικό (π.χ. Μουσείο Βυζαντινού Πολιτισμού, Μακεδονική Καλλιτεχνική Εταιρεία "Τέχνη", Ίδρυμα Θρακικής Τέχνης και Παράδοσης, Δημοτικό Μουσείο Καβάλας, Πανεπιστήμιο του Άμστερνταμ, Μουσείο Αρχιτεκτονικής του Σικάγου κ.ά..  
Το 2004-2005,  ως προσκεκλημένος του American  Center for Physics Maryland, στο πλαίσιο του προγράμματος Τέχνη και Επιστήμη,  εξέθεσε επί πέντε μήνες τους κύκλους έργων του Variations for Strings on the Archetypal Theme και Παραλλαγές  στο Αρχετυπικό Θέμα, που συνομιλούν με τις Θεωρίες του Χάους και των  Υπερχορδών. 
Το έργο του παρουσιάστηκε σε Διεθνές Ψυχαναλυτικό Συνέδριο με θέμα Creative Transformation, που πραγματοποιήθηκε στο Belfast τον Σεπτέμβριο του 2006.  
Προσκεκλημένος του πιανίστα και συνθέτη Χρίστου Παπαγεωργίου, παρουσίασε στην εκπομπή "Αναζητώντας την κυρία με τη στρυχνίνη", στο Τρίτο Πρόγραμμα της ΕΡΑ, τις σχέσεις της ζωγραφικής του με τη μουσική (3- 2- 2006).   
Δημοσιεύει δοκίμια και μελέτες  σε περιοδικά Λόγου και Τέχνης (Τραμ, Πρατήριο Τέχνης, Παρατηρητής, Εντευκτήριο, κ. ά.).

Έργο 
Εκθέτει ομαδικά από το 1964 στη Γερμανία, Ελλάδα, Γαλλία, Κύπρο, ΗΠΑ, Κίνα.
Έχει πραγματοποιήσει 42 ατομικές εκθέσεις, 9 από τις οποίες ήταν αναδρομικές, στην Ελλάδα, Γαλλία, Γερμανία, ΗΠΑ. Ενδεικτικά αναφέρονται: (Gallerie Mouffe, Παρίσι 1975, Gallerie Experiment, Στουτγάρδη 1984, Αλέξανδρος Ιόλας-Αίθουσα Τέχνης Ψυχικού, Αθήνα 1986, Γκαλερί "Πλειάδες", Αθήνα 1982 και 1987, Gallerie du Petit Pont, Στρασβούργο 1987, Πινακοθήκη Εταιρείας Μακεδονικών Σπουδών, Θεσσαλονίκη 1988,  Αποθήκη Ο.Λ.Θ., Θεσσαλονίκη 1991, Γκαλερί Titanium, Αθήνα 1992, Γκαλερί "Ειρμός", Θεσσαλονίκη 1994, Museum of Architecture Chicago, Σικάγο1996, Αίθουσα "Παρατηρητής", Θεσσαλονίκη 1998, Παλαιό Αρχαιολογικό Μουσείο, Θεσσαλονίκη, 35α Δημήτρια, American Center for Physics, Maryland ΗΠΑ 2004, Εταιρεία Μακεδονικών Σπουδών, Θεσσαλονίκη 2005, Ίδρυμα Ευγενίδου, (με την ευκαιρία του εορτασμού  των 50 χρόνων λειτουργίας του Ιδρύματος), 2006, Νόησις (Κέντρο διάδοσης επιστημών & Μουσείο τεχνολογίας) "Λάλον Φως", Θεσσαλονίκη 2009 (για τον εορτασμό του διεθνούς έτους αστρονομίας), Ίδρυμα Ευγενίδου, (αναδρομική έκθεση), Αθήνα, 20012, Μουσείο Βυζαντινού Πολιτισμού "Κόσμοι εν τω γεννάσθαι", Θεσσαλονίκη 2013, Τελλόγλειο Ίδρυμα Τεχνών Α.Π.Θ., "Της γης και τ' ουρανού. Οι κόσμοι του Απόστολου Κιλεσσόπουλου, Θεσσαλονίκη 2018, κ. ά).

Αναφορές  
 Έχουν κυκλοφορήσει 7  εκδόσεις τέχνης για το έργο του, το οποίο αντιπροσωπεύεται σε δημόσιες και ιδιωτικές συλλογές της Ελλάδας και του εξωτερικού. ( Εθνική Πινακοθήκη, Ίδρυμα Ευγενίδου, Κρατικό Μουσείο Σύγχρονης Τέχνης Θεσσαλονίκης, Μακεδονικό Μουσείο Σύγχρονης Τέχνης, Τελλόγλειο Ίδρυμα Τεχνών Α.Π.Θ., Πινακοθήκη Μακεδονικών Σπουδών, Δημοτική Πινακοθήκη Θεσσαλονίκης, Museum of Architecture Chicago, American Center for Physics Maryland, κ. ά.)        
 Για το έργο του έχουν γίνει πλήθος ραδιοφωνικά, τηλεοπτικά, δημοσιογραφικά αφιερώματα, και έχουν γραφεί μελέτες και άρθρα από ιστορικούς της τέχνης, ποιητές, μουσικούς, αστροφυσικούς, τεχνοκριτικούς, φιλοσόφους, όπως: Χρύσανθος Χρήστου, Ευθυμία Γεωργιάδου-Κούντουρα, Άλκης Χαραλαμπίδης, Μίλτος Παπανικολάου, Εμμανουήλ Μαυρομάτης, Κάτια Κιλεσοπούλου, Αγγελική Σαχίνη, Αθανασία Τσατσάκου, Ελένη Βακαλό, Βεατρίκη Σπηλιάδη, Ντόρα Ηλιοπούλου Ρογκάν, Κική Δημουλά, Ντίνος Χριστιανόπουλος, Μάρκος Μέσκος, Χρίστος Παπαγεωργίου, Γιάννης Σειραδάκης, Χάρης Βάρβογλης, Διονύσης Σιμόπουλος, Στράτος Θεοδοσίου, Γιώργος Μουρέλος, Παύλος Καϊμάκης,  Δήμητρα Σφενδόνη-Μέντζου, Γιάννης Παπαϊωάννου, Χρίστος Τσολάκης, Σπύρος Καρυδάκης, Φαίδων Χατζηαντωνίου, Φίλιππος Ωραιόπουλος, Maxime Foucault, Bernd Tesch, Martine Hauth, Dr. Ph.Cheryl Williams, Sarah Tanguy, κ.ά.

Μελέτες   (επιλογή) 
 Γιάννης Παπαϊωάννου, "Κοσμοαντίληψη και εικαστική πράξη του Απόστολου Κιλεσσόπουλου", 1988.  (Η μελέτη περιλαμβάνεται και στην ιστοσελίδα του ζωγράφου).
 Χρίστος Τσολάκης, "Από το αισθητό προς το υπεραισθητό", 2003. 
 Αθανασία Τσατσάκου, "Οι αβάσταχτες Κυριακές της ζωγραφικής του Απόστολου Κιλεσσόπουλου", 2009. 
 Χρύσανθος Χρήστου, "Κοσμογονικά φαινόμενα και ανθρώπινες ανησυχίες", 2012. 
 Σπύρος Καρυδάκης, "Το κενό ανάμεσα και το αίνιγμα της τέχνης, Μικρή σπουδή στο έργο του Απόστολου Κιλεσσόπουλου",  2017. (Η μελέτη προσφέρεται δωρεάν στο analphabet.gr, αν ανοιχθεί και εκτυπωθεί σε PDF). 
 Cheryl Williams, "Το έργο του Απόστολου Κιλεσσόπουλου, 2000.
 Στράτος Θ. Θεοδοσίου, "Κοσμικά τοπία και νεφελώματα", 2018.
 Δήμητρα Σφενδόνη-Μέντζου, "Άπειροι Κόσμοι", 2000-2018.
 Μιλτιάδης Μ. Παπανικολάου, "Οι μουσικοζωγραφικές κατασκευές του Απόστολου Κιλεσσόπουλου", 2018.

Βιβλία 
 Η δική μου Διοτίμα, εκδ. Εντευκτηρίου, 2004

 Οι αβάσταχτες Κυριακές της ζωγραφικής, Δοκιμιακή μυθιστορία  περί τέχνης, εκδ. Νησίδες, 2009

 Το κενό ανάμεσα, εκδ. Νησίδες, 2016

 Το αίνιγμα της τέχνης αντιστοιχεί στο αίνιγμα που είναι ο άνθρωπος, Δοκίμια για την τέχνη, εκδ. Νησίδες, 2017
 Ημερολόγια Εργασίας 1978 - 2019,  Σχέδια  1960 - 2019,  εκδ. Εντευκτηρίου, 2020
 Μονολογώντας και Συνομιλώντας, εκδ. Εντευκτηρίου, 2023

Εκδόσεις τέχνης 
 Κιλεσσόπουλος, Ζωγραφική και Σχέδια 1960 – 1988, E. & .A. Τζιβανάκης, Ο.Ε., 1988

 Κιλεσσόπουλος, Σχέδια 1987-1991, εκδ. Εντευκτηρίου, 1991

 Κιλεσσόπουλος, Έργα περιόδου 1988-1991, Δημοτική Πινακοθήκη Θεσσαλονίκης, 1991

 Ημερολόγιο 1994, εκδ. Δούκας & Σια Ο.Ε. 1994

 Ακουαρέλες 1960-1993 – Ημερολόγια Εργασίας 1978-1992, εκδ. Reprotime A.E. & Σχήμα και Χρώμα, 1994

 Κιλεσσόπουλος, Σχέδια 1984-1998, εκδ. Παρατηρητής, 1998

 Απόστολος Κιλεσσόπουλος,  Έργα περιόδου 1991-2000, Δημοτική Πινακοθήκη Θεσσαλονίκης, 2000

 Παραλλαγές στο Αρχετυπικό Θέμα, εκδ. Πινακοθήκη Εταιρείας Μακεδονικών Σπουδών, 2005

 Ημερολόγιο 2009, εκδ. Healthworks

 Της Γης και τ’ Ουρανού: Οι κόσμοι του Απόστολου Κιλεσσόπουλου, Τελλόγλειο Ίδρυμα Τεχνών ΑΠΘ, 2018

Παραπομπές 
 Ιστοσελίδα του Α. Κιλεσσόπουλου με αναλυτική παρουσίαση του έργου του: www. gisi.gr/kilessopoulos
 analphabet.gr>apostolos kilessopoulos
 www..bach-cantatas.com   Bach in Arts - Hommage a Bach - Apostolos Kilessopoulos

Εξωτερικοί σύνδεσμοι 
Βιογραφία
Έργα του καλλιτέχνη τη δεκαετία του ' 90
Αναφορά σε έκθεση με έργα του στο MEN24
Έργα

Έλληνες ζωγράφοι